CELEX: C2007/315/16
Language: mt
Date: 2007-12-22 00:00:00
Title: Kawża C-457/05: Sentenza tal-Qorti tal-Ġustizzja (Ir-Raba' Awla) ta' l- 4 ta' Ottubru 2007 (talba għal deċiżjoni preliminari tal-Landgericht Wiesbaden — Il-Ġermanja) — Schutzverband der Spirituosen-Industrie eV vs Diageo Deutschland GmbH (Moviment liberu tal-merkanzija — Direttiva 75/106/KEE — Approssimazzjoni tal-liġijiet ta' l-Istati Membri — Imballaġġ minn qabel tal-likwidi — Prekondizzjonament bil-volum — Artikolu 5(3)(b) u (d) — Baileys Minis — Kummerċjalizzazzjoni ta' imballaġġ minn qabel ta' volum nominali ta' 0,071 litri)

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/10
            
         Sentenza tal-Qorti tal-Ġustizzja (Ir-Raba' Awla) ta' l-4 ta' Ottubru 2007 (talba għal deċiżjoni preliminari tal-Landgericht Wiesbaden — Il-Ġermanja) — Schutzverband der Spirituosen-Industrie eV vs Diageo Deutschland GmbH
   (Kawża C-457/05) (1)
   
   (Moviment liberu tal-merkanzija - Direttiva 75/106/KEE - Approssimazzjoni tal-liġijiet ta' l-Istati Membri - Imballaġġ minn qabel tal-likwidi - Prekondizzjonament bil-volum - Artikolu 5(3)(b) u (d) - Baileys Minis - Kummerċjalizzazzjoni ta' imballaġġ minn qabel ta' volum nominali ta' 0,071 litri)
   (2007/C 315/16)
   Lingwa tal-kawża: Il-Ġermaniż
   Qorti tar-rinviju
   Landgericht Wiesbaden
   Partijiet fil-kawża prinċipali
   
      Rikorrenti: Schutzverband der Spirituosen-Industrie eV
   
      Konvenuta: Diageo Deutschland GmbH
   Suġġett
   Talba għal deċiżjoni preliminari — Landgericht Wiesbaden — Interpretazzjoni ta' l-Artikoli 28 u 30 tat-Trattat KE — Validità tat-tieni frażi, tat-tieni inċiż ta' l-Artikolu 5(3)(b), b'korrelazzjoni ma' l-Artikolu 5(3)(d), b'korrelazzjoni ma' l-Anness III, punt 4 tad-Direttiva tal-Kunsill 75/106/KEE, tad-19 ta' Diċembru 1974, dwar l-approssimazzjoni tal-liġijiet ta' l-Istati Membri li għandhom x'jaqsmu mal-prekondizzjonament bil-volum ta' ċerti likwidi f'imballaġġ minn qabel (ĠU L 42 p. 1), kif emendata — Projbizzjoni li jiġu kkummerċjalizzati, fi Stati Membri oħra, xarbiet alkoħoliċi ibbottljati f'volum ta' 0,071 litru, iffabbrikati u kkummerċjalizzati legalment fl-Irlanda jew fir-Renju Unit — Baileys Minis
   Dispożittiv
   L-Artikolu 5(3)(d) tad-Direttiva tal-Kunsill 75/106/KEE, tad-19 ta' Diċembru 1974, dwar l-approssimazzjoni tal-liġijiet ta' l-Istati Membri li għandhom x'jaqsmu mal-prekondizzjonament bil-volum ta' ċerti likwidi f'imballaġġ minn qabel, kif emendata mill-Att dwar il-kundizzjonijiet ta' l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka u l-aġġustamenti għat-Trattati li fuqhom hi stabbilita l-Unjoni Ewropea, għandu jiġi interpretat fis-sens li imballaġġi minn qabel ta' volum nominali ta' 0,071 litru, li jinkludu prodotti elenkati fl-Anness III, taqsima 4 ta' din id-Direttiva, u li huma legalment immanifatturati u kkummerċjalizzati fl-Irlanda u fir-Renju Unit, jistgħu jiġu kkummerċjalizzati fl-Istati Membri l-oħra.
   L-aħħar sentenza tat-tieni subparagrafu ta' l-Artikolu 5(3)(b) tad-Direttiva 75/106, kif emendata mill-Att imsemmi, flimkien mal-paragrafu 3(d) ta' l-istess Artikolu, hija invalida in kwantu teskludi l-volum nominali ta' 0,071 litru ta' gamma Komunitarja armonizzata ta' volumi nominali li jissemmew fl-Anness III, taqsima 4, kolonna I ta' din id-Direttiva 75/106.
   
      (1)  ĠU C 131, 3.6.2007.